विद्युत दरों की बढ़ोतरी को कम किए जाने की मांग
ब्यावर | इंडियनयूथ कांग्रेज की ओर से शुक्रवार को उपखण्ड अधिकारी मुख्यमंत्री के नाम ज्ञापन सौंप विद्युत दरों में की गई बढ़ोत्तरी को कम किए जाने की मांग की है। प्रवक्ता प्रशान्त प्रजापति ने बताया कि प्रदेश की भाजपा सरकार की ओर से विद्युत दरो में की गई बढ़ोत्तरी किसानों के हित के विपरीत है। मुख्यमंत्री ने विगत तीन वर्षो में करीब 34 प्रतिशत वृद्धि करके आमजन किसानों पर आर्थिक बोझ डाला है, जिससे आमजन का बजट गड़बड़ा गया है। इसी को लेकर युवक कांग्रेस कार्यकर्ताओं पदाधिकारियों के साथ ही युवा पार्षदों ने चन्द्रशेखर शर्मा के नेतृत्व में उपखण्ड अधिकारी को ज्ञापन सौंप बिजली की बढ़ी दरों को कम करवाने के लिए ज्ञापन सौंपा गया है। ज्ञापन देने वालों में वीरेन्द्र सिंह पंवार, संदीप सांखला, मुकेश लक्खन, राम यादव, रहमत काठात, अली काठात, हनुमान चौधरी, राहुल चतुर्वेदी, लियाकत अली, बाबूलाल पंवार, कौशल जूनवाल, उमेश प्रजापति, मूलसिंह पंवार, मनीष सांखला, कृष्णा पंवार, भूपेन्द्र रावत आदि उपस्थित थे।
hin_Deva hin_Deva